《和李校书禄中自秘省见访知早入朝便入集贤不遇诗》
唐代·王起

台庭才子来款扉，典校初从天禄归。已惭陋巷回玉趾，

仍闻细禄沾彩衣。诘朝始趋凤阙去，此日遂愁鸡黍违。

忆昨谬官在乌府，喜君对门讨鱼鲁。直庐相望夜每阑，

高阁遥临月时吐。昔闻三入承明庐，今来重入中秘书。

校文复忝丞相属，博物更与张侯居。新冠峨峨不变铁，

旧泉脉脉犹在渠。忽枉情人吐芳讯，临风不羡潘锦舒。

忆见青天霞未卷，吟玩瑶华不知晚。自怜岂是风引舟，

如何渐与蓬山远。

作者简介：王起（760年－847年），字举之。祖籍太原（今山西太原），后定居扬州（今江苏扬州）。唐朝宰相、学者，同平章事王播之弟。王起为人孝友，嗜学强记，书无不览。四典贡举，所举皆知名士。有“当代仲尼”之称。 与刘禹锡、白居易联句，长达数十韵，称“勍敌”。 有文集一百二十卷，《五纬图》十卷，《写宣》十篇，今已佚。